53. szonett
Mi a te lényed? mi van alkatodban,
Hogy száz csodás árny leng mindig körűl?
Van minden testnek árnya, de csak egy van;
Mindenre árnyat te vetsz egyedül.
Fessék Adónist: bájai sugára
Csak szépségidről koldus másolat!
Rakják a bűbájt Helena arczára:
Csak te ragyogsz a görög kép alatt!
Szólunk tavaszról, ősz ajándokárul:
Az szépséged árnyával tündököl,
Ehhez bőséged gazdag volta járul;
Minden áldásban téged lelni föl.
        Mind, a mi szép van, osztályos veled;
        Csak egy, miben nincs másod: hű szived! 
Versek
Szonettek

en:Sonnet 53 (Shakespeare)
de:William Shakspeare's sämmtliche Gedichte/Sonett LIII
fr:Sonnets de Shakespeare/53
ru:Сонет 53 (Шекспир/Гербель)